बता दें कि 1970 के दशक के बाद से धरती के चारों ओर फैली ओजोन की परत महीन होती गई थी। अंटार्कटिका के पास इसमें छेद भी हो गया था। जिससे सूरज से आने वाली पराबैंगनी किरणें धरती तक पहुंच रही थीं। ओजोन ही पराबैंगनी किरणों को रोकता है। पराबैंगनी किरणों से त्वचा कैंसर हो जाता है और इंसान और अन्य जीव अंधे तक हो जाते हैं। ओजोन की परत महीन होने पर वैज्ञानिकों ने दुनिया को खतरे से आगाह किया था। जिसके बाद ओजोन की परत को महीन करने में जिन रसायनों और गैसों का हाथ था, उनका इस्तेमाल पूरी दुनिया में बंद कर दिया गया।